Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 471/13/8803	Košice II, 6.2.2014
EEČ : 2-64-67-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov a iné trestné činy

Rozhodol: 	prokurátorka Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 500,00 € 
b.	Peňažná suma určená na všeobecne prospešné účely: 50,00 € 
c.	Konkrétny adresát peňažnej sumy určenej na všeobecne prospešné účely: XXXXX XXXXX č. ú. XXXXX vo XXXXX 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX XXXXX pod spisovou značkou ČVS:XXXXX.
V trestnej veci vedenej proti obvinenému XXXXX za prečin ublíženie na zdraví podľa § 156 ods. 1 Trestného zákona v jednočinnom súbehu s prečinom nebezpečné vyhrážanie podľa § 360 odsek 1 Trestného zákona ktorého sa dopustil tak, že :

dňa 08.07.2013 v čase okolo 10.00 hod. v byte XXXXX v XXXXX fyzicky napadol XXXXX, nar. XXXXX, bytom XXXXX, XXXXX a to tak, že jej vykrútil ľavú ruku, pričom sa jej vyhrážal fyzickou likvidáciou so slovami „Zdochneš ty špina, keď nebudeš so mnou, nebudeš s nikým, dám ťa zakopať“, čím takto svojim konaním vzbudil u XXXXX. XXXXX dôvodnú obavu o svoj život a zdravie a spôsobil jej úmyselne zranenie, a to zlomeninu bodcovitého výbežku ľavej vretennej kosti s dobou liečenia do 42 dní.  

Odôvodnenie: 

	Uznesením policajného orgánu Okresného riaditeľstva PZ, Obvodného oddelenia XXXXX - XXXXX podľa § 199 ods. 1 Trestného poriadku  sp. zn. XXXXX zo dňa 12.07.2013 bolo začaté trestné stíhanie za prečin ublíženie na zdraví podľa § 156 ods. 1 Trestného zákona v jednočinnom súbehu s prečinom nebezpečné vyhrážanie podľa § 360 odsek 1 Trestného zákona v postate na tom skutkovom základe, ako je to uvedené vo výrokovej časti tohto uznesenia. 

Následne uznesením tohto policajného orgánu podľa § 206 ods. 1 Trestného poriadku vyššie uvedenej spisovej značky zo dňa 15.08.2013 bolo vznesené obvinenie XXXXX  za citované prečiny pre vyššie opísaný skutok.

	Preskúmaním príslušného spisového materiálu som zistila, že v predmetnej trestnej veci sa koná o trestných činoch, za ktoré zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinený a  poškodená uzavreli dňa 17.01.2014 dohodu o zmieri, z ktorej je zrejmé, že poškodenej už bola obvineným  uhradená celá škoda spôsobená trestným činom. Obvinený sa naviac za svoj čin poškodenej ospravedlnil.
 
Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný.

Dňa 17.01.2014 obvinený v mediačnom konaní zložil na depozitný účet Krajskej prokuratúry v XXXXX č. ú. XXXXX pre účely zmieru peňažnú sumu vo výške 100,- €, z ktorej 50% je určených XXXXX č. ú. XXXXX vo XXXXX a 50% na peňažnú pomoc poškodeným trestnými činmi podľa osobitného zákona. Táto suma je primeraná závažnosti spáchaného trestného činu.

	Obvinený a  poškodená s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jej osobné a majetkové pomery som dospela k záveru, že takýto spôsob rozhodnutia je dostačujúci.

S poukazom na uvedené skutočnosti bolo rozhodnuté tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu zákon sťažnosť nepripúšťa. 
                          ( § 215  ods. 6 Trestného poriadku). 

Mgr. Lucia Bačová
prokurátorka